Skokontroll 
Innledning 
Skokontroll skal gjennomføres i henhold til Athletic Shoe Regulations med virkning fra 1. januar 2026. 
Denne retningslinjen er utarbeidet for å veilede den som skal være ansvarlig og gjennomføre skokontrollen. 
Formålet med skokontroll 
Skokontroll har som hovedformål å sikre rettferdig konkurranse og at regelverket for konkurransesko følges. 
Kort forklart: 
✅ Rettferdighet – hindre at enkelte får ulovlig fordel gjennom sko som ikke er godkjent 
✅ Like vilkår – sikre at alle utøvere følger samme tekniske krav 
✅ Regelkontroll – kontrollere at skoene er på godkjent liste (World Athletics) 
✅ Tillit til resultatene – sikre at prestasjoner er gyldige og kan godkjennes (rekorder, ranking osv.) 
Anvendelse  
Skoreglene gjelder for:  
· Alle World Rankings Competitions (konkurranser for senior og junior hvor man kan oppnå rankingpoeng). 
· U18, U20 og U23 når disse deltar i sine respektive klasser. 
Skoreglene gjelder ikke for: 
· Kastøvelser fra ring (kule, diskos og slegge). 
· Masters når de konkurrerer i sine klasser. 
· Løp i terreng. 
Uten å begrense ovenstående forutsettes det at utøvere som deltar i approberte konkurranser overholder og respekterer bestemmelsene. 
Godkjente sko  
Basert på merke, modellnavn og/eller modellnummer på skoen, skal det kontrolleres om skoen finnes på listen over godkjente sko for den aktuelle øvelsen. 
Merk at i løp med bruk av hare skal det ifølge TR 6.3.1 regnes som assistanse dersom haren benytter ikke godkjente sko. 
 
 
Skokontrollør 
Skokontrollør defineres som «overdommer, dommer, annen funksjonær i konkurransen eller annen autorisert person som er utpekt til å gjennomføre skokontroll» av arrangør. 
I mesterskap og store stevner er det anbefalt å velge en skokontollør som har kunnskap om sko. Det kan for eksempel være en ansatt i en sportsbutikk. 
Hvor mange skal kontrolleres 
Det skal gjøres et tilfeldig utvalg av utøvere før konkurransen starter basert på øvelser og plassering.  
Det er ulikt  antall utøvere som skal kontrolleres avhengig av stevnetype. 
Det skilles mellom ulike stevnekategorier: 
	Type stevne 
	Krav til skokontroll 
	Antall kontroller 

	Norske mesterskap (NM) 
	Skokontroll skal gjennomføres 
	Banestevne: 5 per dag  
Gateløp: medaljevinnere + 2 øvrige 

	World Rankings Competition (Klassifisering E og høyere) 
	Skokontroll skal gjennomføres 
	Arrangør / TD bestemmer antall (anbefalt 5-7) 

	Nasjonale stevner (Klassifisering F) 
	Skokontroll skal gjennomføres 
	Arrangør / TD bestemmer 

	Kretsmesterskap 
	Skokontroll skal gjennomføres 
	Arrangør bestemmer 

	Approberte kretsstevner 
	Skokontroll kan/bør  
gjennomføres 
	Arrangør bestemmer 


En utøver som blir plukket ut for skokontroll må til enhver tid beholde skoene i sin besittelse frem til skokontrollen er gjennomført. 
Hvor skal skokontrollen foregå 
Skokontrollør skal være plassert på et egnet sted i området etter konkurransen rett etter mixed zone, med enkel tilgang til utøverne.  Skokontroll skal normalt ikke gjennomføres i Call Rom. I stevner der det ikke er mixed sone kan skokontrollen foretas på øvelsesstedet etter at øvelsen er ferdig. 
For innendørsstevner anbefales kontroll av piggene i Call Room.  
Hvordan gjennomføres kontrollen i praksis 
En skokontroll består av følgende trinn: 
· Kontroll av identiteten til utøveren som er valgt ut for skokontroll. 
· Basert på merke, modellnavn og/eller modellnummer på skoen, kontroller om skoen finnes på listen over godkjente sko (https://certcheck.worldathletics.org) for den aktuelle øvelsen: 
· Dersom skoen finnes på listen og utøveren ikke har oppnådd norsk rekord eller verdensrekord, er ingen ytterligere tiltak nødvendig, og skokontrollen avsluttes. 
· Dersom skoen ikke finnes på listen eller ikke kan identifiseres, skal det fylles ut et skokontrollskjema med navn, startnummer og sko (inkludert bilder av eventuelle merker som kan bidra til å identifisere modellnavn og/eller nummer). 
· [bookmark: _GoBack]Ved norsk rekord for senior skal skokontrollskjema fylles ut.  
· Ved verdensrekord, se retningslinjene pkt. 10.  
Det forventes ikke at det gjennomføres måling av såletykkelse under skokontrollen.  
Ved mistanke om bruk av ikke godkjente sko i lange løp kan kontroll tas ved at sko filmes før start eller underveis i løpet. 
Ved norsk seniorrekord skal utfylt skokontrollskjema leveres til arrangør som dokumentasjon. 
Dersom skokontrollskjema fylles ut fordi en ikke finner merke/modell, skal en ta kontakt med arrangør for vurdering. 
 
 
 
 
 
 
 
 
 
 
 

